BG Официален вестник на Европейския съюз 12

31998D0520



ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

РЕШЕНИЕ НА КОМИСИЯТА

от 17 юни 1998 година

относно общ технически регламент за общоевропейската цифрова мрежа с интеграция на услугите (ISDN) първичен достъп (изменение 1)

(нотифицирано под номер C(1998) 1613)

(текст от значение за ЕИП)

(98/520/EО)

КОМИСИЯТА НА ЕВРОПЕЙСКИТЕ ОБЩНОСТИ,

като взе предвид Договора за създаване на Европейската общност,

като взе предвид Директива 98/13/EО на Европейския парламент и на Съвета от 12 февруари 1998 г. относно крайните далекосъобщителни устройства и спътниковите земни станции, включително и взаимното признаване на тяхното съответствие (1),

като има предвид, че Комисията е приела мерки, идентифициращи вида крайни устройства, за които се изисква общ технически регламент, а също и декларацията, свързана с обхвата на това заявление;

като има предвид, че следва дас бъдат приети съответните хармонизирани стандарти или части от тях, прилагащи съществените изисквания, които трябва да бъдат трансформирани в общ технически регламент;

като има предвид, че за да се гарантира непрекъснатост на достъпа до пазарите за производителите, е необходимо да бъдат въведени преходни договорености относно оборудването, одобрено в съответствие с Решение 97/347/ЕО на Комисията (2);

като има предвид, че общият технически регламент, приет с това решение, е в съответствие със становището на Комитета за одобрение на крайните устройства (АСТЕ),

ПРИЕ НАСТОЯЩОТО РЕШЕНИЕ:

Член 1

1. Настоящото решение се прилага по отношение крайните устройства, предназначени да бъдат свързани към обществената далекосъобщителна мрежа и попадащи в обхвата на хармонизирания стандарт, посочен в член 2, параграф 1.

2. Настоящото решение създава общ технически регламент относно техническите характеристики, електрически и механични изисквания към интерфейс и протокол за контрол на достъпа, който трябва да бъде осигурен за крайни устройства, даващи възможност за и предназначени от техния производител или неговия представител да бъдат свързани към Т или съвпадащи S и Т, определена точка за първичен достъп на интерфейс към обществената далекосъобщителна мрежа, представена като общоевропейска (Euro-ISDN) точка за първичен достъп.

Член 2

1. Общият технически регламент включва хармонизирания стандарт, изготвен от съответния орган по стандартизация, като прилага, доколкото е възможно, основните изисквания, посочени в член 5, букви в), г) и е) от Директива 98/13/EО. Позоваването на стандарта е дадено в приложението.

2. Крайните устройства, предмет на настоящото решение, трябва да бъдат съобразени с общия технически регламент, посочен в параграф 1, да отговарят на основните изисквания, посочени в член 5, букви а) и б) от Директива 98/13/ЕО и да отговарят на изискванията на всяка друга приложима директива, и по-специално Директиви 73/23/ЕИО (3) и 89/336/ЕИО (4) на Съвета.

Член 3

По отношение на крайните устройства, обхванати от член 1, параграф 1 от настоящото решение, нотифицираните органи, определени за осъществяването на процедурите, посочени в член 10 от Директива 98/13/ЕО, използват или гарантират използването на хармонизирания стандарт, посочен в приложението, след влизането в сила на настоящото решение.

Член 4

1. Решение 97/347/ЕО се отменя, считано от 20 май 1998 г.

2. Решение 94/796/ЕО на Комисията (5) се отменя, считано от 20 май 1998 г.

3. Крайните устройства, одобрени съгласно Решения 97/347/ЕО и 94/796/ЕО, може да продължат да бъдат пускани на пазара и въвеждани в употреба.

Член 5

Адресати на настоящото решение са държавите-членки.

Съставено в Брюксел на 17 юни 1998 година. За Комисията Martin BANGEMANN Член на Комисията

(1) ОВ L 74, 12.3.1998 г., стр. 1.

(2) ОВ L 148, 6.6.1997 г., стр. 24.

(3) ОВ L 77, 26.3.1973 г., стр. 29.

(4) ОВ L 139, 23.5.1989 г., стр. 19.

(5) ОВ L 329, 20.12.1994 г., стр. 1.

ПРИЛОЖЕНИЕ

Позоваване на приложимия хармонизиран стандарт

Хармонизираният стандарт, посочен в член 2 от настоящото решение е:

Integrated Services Digital Network (ISDN);

Attachment requirements for terminal equipment to connect to an ISDN using ISDN primary rate access

(Цифрова мрежа с интеграция на услугите (ISDN); Изисквания, отнасящи се за крайни устройства за свързване с ISDN чрез използването на първичен ISDN достъп.)

ETSI

Европейски институт за стандарти в далекосъобщенията

Секретариат на ETSI

TBR 4 – ноември 1995 г., както е изменен с TBR 4 А1 – декември 1997 г.

(с изключение на въведението)

Допълнителна информация

Европейският институт за стандарти в далекосъобщенията е признат в съответствие с Директива 83/189/EИО на Съвета (1).

Посоченият по-горе хармонизиран стандарт е създаден в съответствие с мандат, предоставен в рамките на съответните процедури, предвидени в Директива 83/189/EИО.

Пълният текст на хармонизирания стандарт, посочен по-горе, може да бъде получен от:





Европейски институт за стандарти в далекосъобщенията 650, route des Lucioles F-06921 Sophia Antipolis Cedex Европейска комисия DG XIII/A/2 — (BU 31, 1/7) Rue de la Loi/Wetstraat 200 B-1049 Brussels

или от всяка друга организация, която е натоварена със задачата да предлага ETSI стандартите, списък от които може да бъде намерен в Интернет на адрес www.ispo.cec.be

(1) ОВ L 109, 26.4.1983 г., стр. 8.